Document ID: 31998R1551

Uredba Komisije (ES) št. 1551/98
z dne 17. julija 1998
o spremembah Uredbe (ES) št. 293/98 o datumih uveljavitve, ki veljajo za sadje in zelenjavo, za predelano sadje in zelenjavo ter delno za žive rastline in cvetličarske proizvode ter za nekatere proizvode, naštete v Prilogi II k Pogodbi ES
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in menjalnih tečajih, ki naj se uporabljajo za namene skupne kmetijske politike [1], kakor je bila nazadnje spremenjena z Uredbo (ES) št. 150/95 [2], in zlasti člena 6(2) Uredbe,
ker Uredba Komisije (ES) št. 293/98 [3] določa datume uveljavitve, ki veljajo za sadje in zelenjavo in za predelano sadje in zelenjavo;
ker Uredba Komisije (ES) št. 1524/98 z dne 16. julija 1998 o podrobnih pravilih za uporabo posebnih ukrepov, sprejetih v zvezi s sadjem in zelenjavo, rastlinami in rožami v korist francoskih prekomorskih departmajev (FPD) [4], nadomešča Uredbo Komisije (ES) št. 489/97 [5] in uvaja ukrepe pomoči za dobavo in predelavo iz členov 2 in 14 Uredbe Sveta (EGS) št. 3763/91 [6], kakor je bila nazadnje spremenjena z Uredbo (ES) št. 2598/95 [7]; ker je treba za te ukrepe določiti datume uveljavitve in ustrezno prilagoditi Uredbo (ES) št. 293/98;
ker je datum uveljavitve za pomoč za dobavo iz člena 2 Uredbe (EGS) št. 3763/91 predpisan v členu 3(8) Uredbe Komisije (ES) št. 131/92 [8], kakor je bila nazadnje spremenjena z Uredbo (ES) št. 1736/96 [9]; ker se za dodelitev te pomoči zahteva varščina; ker je znesek te varščine določen v ekujih v členu 3(2) Uredbe (ES) št. 1524/98; ker je potrebno predpisati, da je datum uveljavitve v tem primeru dan predložitve zahtevka za certifikat o pomoči;
ker člen 14 Uredbe (EGS) št. 3763/91 predvideva pomoč za predelavo sadja in zelenjave; ker je izplačilo pomoči predelovalcu pogojeno s plačilom minimalne cene proizvajalcu in sklenitvijo pogodb o predelavi med proizvajalci in predelovalci; ker se pomoč izplača za količino proizvodov, dobavljenih v okviru navedene pogodbe; ker je treba zato in zaradi velikega številazadevnih subjektov, v skladu s členom 6(2) Uredbe (EGS) št. 3813/92 in z odstopanjem od člena 10(2) Uredbe Komisije (EGS) št. 1068/93 [10], kakor je bila nazadnje spremenjena z Uredbo (ES) št. 961/98 [11], datum uveljavitve kmetijskega menjalnega tečaja določiti kot prvi dan meseca, ko predelovalec prevzame pridelke, kot potrjujejo spremni dokumenti iz člena 22 Uredbe (ES) št. 1524/98;
ker posebni datumi uveljavitve, predvideni v tej uredbi, ustrezajo merilom uporabnosti, podobnosti, skladnosti, praktičnosti in učinkovitosti, ki so določena v členu 6(2)(a), (b), (c) in (d) Uredbe (EGS) št. 3813/92;
ker so ukrepi, predvideni s to uredb v skladu s skupnim mnenjem Upravljalnega odbora za sadje in zelenjavo, Upravljalnega odbora za predelano sadje in zelenjavo ter Upravljalnega odbora za žive rastline,
SPREJELA NASLEDNJO UREDBO:
Člen 1
Člen 14 Uredbe (ES) št. 293/98 se spremeni na naslednji način:
1. obstoječi odstavki 1, 2, 3 in 4 se preštevilčijo v 2, 3, 4 in 6;
2. vstavita se naslednja odstavka 1 in 5:
"1. Datum uveljavitve kmetijskega menjalnega tečaja, ki se uporablja za varščino, predvideno v členu 3(2) Uredbe (EGS) št. 1524/98, je dan predložitve zahtevka za certifikat o pomoči."
"5. Datum uveljavitve kmetijskega menjalnega tečaja, ki se uporablja za pomoč za predelavo, predvideno v členu 14 Uredbe (EGS) št. 3763/91 je prvi dan meseca, ko predelovalec prevzame pridelke, kot potrjujejo spremni dokumenti iz člena 22(2) Uredbe (ES) št. 1524/98.";
3. v odstavku 2 se besede "členu 10(2) Uredbe (ES) št. 489/97" nadomestijo s "členu 22(2) Uredbe (ES) št. 1524/98"
4. v odstavku 3 se besede "členom 6 Uredbe (ES) št. 489/97" nadomestijo s "členom 9 Uredbe (ES) št. 1524/98"
5. v odstavku 4 se besede "členom 7 Uredbe (ES) št. 489/97" nadomestijo s "členom 10 Uredbe (ES) št. 1524/98".
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se z učinkom od 1. julija 1998.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. julija 1998

Labels: 17
6